Han var handelsråd i Sør-Amerika 1918–1927 og chargé d'affaires og konsul i Buenos Aires 1927 til 1933. I 1931 ble han minister i særlig misjon til Uruguay, sendemann ved legasjonen i Buenos Aires 1933, ditto ved legasjonen i Rio de Janeiro 1935 og legasjonen i București 1938. På grunn av den andre verdenskrig ble han i 1941 tvunget til å forlate București og reiste da til legasjonen i Kairo. Han var der 1941–1946, var så ved legasjonen i Beograd fra 1946 med sideakkreditering til Budapest fra 1947. Han fikk avskjed i nåde i 1948.